Game Boy

Game Boy (ゲームボーイ) er en serie batteridrevne håndholdte spillkonsoller. Den er det mest solgte håndholdte spillsystemet til nå, og det nest mest solgte spillsystemet etter PlayStation 2.

Versjoner 
Game Boy-konsollen gikk gjennom flere designiterasjoner uten særlig forandring i regnekraft siden dens offentliggjøring i 1989.

Under vises de forskjellige versjonene i Game Boy serien:

Nintendo DS 
Nintendo DS ble lansert i USA 21. november 2004 og 2. desember 2004 i Japan. Det er uvanlig at Nintendoenheter først blir lansert i Nord-Amerika før Japan. Denne enheten er ikke en del av Game Boy-serien, og Nintendo refererer til den som deres «third pillar» (tredje pilar); der konsollene er deres første pilar og Game Boy-serien med håndholdte enheter er den tredje. Men den kan bli ansett som en del av deres bærbare familie grunnet til strukturelle likheter til Game Boy og dets evne til å spille Game Boy Advance kassetter.

Neste generasjons Game Boy 
Siden det ble kjent at Nintendo DS ikke var ment for å erstatte Game Boy Advance har det vært spekulasjon om neste generasjon av håndholdte Game Boy-enheter. Det har vært et rykte om at dette systemet skal kunne bruke små optiske disker og ha noe bakoverkompatibilitet.

Kassetter 
Hvert spill er inni en liten plastkassett. Game Boy og Game Boy Color kassetter måler 5,8 x 6,5 cm. Programvaren inni inneholder data, logikken og reglene til spillet, mottar input fra knappene på konsollen og sender resultatet til skjermen og høyttaleren. Spilldata kan bli lagret slik at spillet kan fortsettes på et senere tidspunkt.

Spillkassetten blir satt inn i konsollens kassettåpning. Hvis kassetten blir dratt ut mens strømmen fortsatt er på vil Game Boyen fremvise udefinert oppførsel. Dette vil låse spillet og kan føre til underlige hendelser, for eksempel at rader av nuller vises på skjermen mens lyden har nøyaktig samme tonehøyde som når spillet ble dratt ut. Å dra en kassett ut på denne måten kan føre til at lagrede data eller maskinvare blir skadet. Dette gjelder for alle spillkonsoller, spesielt for dem som nettopp bruker kassetter.

Den opprinnelige Game Boy strømbryteren var laget på en slik måte at den hindret kassettene å bli dratt ut mens strømmen var på.

Spill som er ment for Game Boy Color (og ikke den opprinnelige Game Boyen) brukte plassen for låsemekanismen for å hindre at kassetten ble satt inn i den opprinnelige Game Boyen. Selv om dette blir omgått vil spillet fortsatt ikke kjøre. Det vil kun komme en beskjed på skjermen om at dette spillet kun er ment for Game Boy Color systemer.

Til venstre vises en oversikt over kompatibiliteten for kassetter mellom forskjellige systemer.

Popularitet 
De fleste spillkonsoller blir foreldet når nyere systemer blir tilgjengelig. Game Boy har vist en stor utholdenhet på dette punktet. I 2004 hadde systemet sitt femtenårs jubileum, og på den tiden har den overlevd (ofte tekniske overlegne) rivaler; og kanskje særlig Sega Game Gear og Atari Lynx. Den nåværende formen, Game Boy Advance, er bakoverkompatibel og kan fortsatt spille kassetter som var laget for den opprinnelige Game Boy i 1989.

Tusenvis av spill er tilgjengelig for Game Boy, noe som kan skrives tilbake til dens millionsalg, et gjennomført design og kort utviklingssyklus.

Nintendo DS kan spille Game Boy Advance-spill, men den kan hverken spille GBA-multiplayerspill eller kobles opp mot Nintendo GameCube. Den er heller ikke bakoverkompatibel med Game Boy eller Game Boy Color. Dette kommer av at den mangler en Zilog Z80-prosessor. Nintendo har uttalt at Nintendo DS ikke er en «ny Game Boy», men heller en ny type håndholdt enhet. Dette ser ut til å bety at Game Boy ikke skal erstattes av eller fases ut til fordel for DS.

Tilbehør

Game Boy kamera og skriver 
Game Boy Camera og Game Boy Printer er tilbehør for Game Boy og sluppet i 1998. De markerte begynnelsen på et så langt – for det meste – mislykket forsøk på å utvide Game Boy fra å kun være en spilleenhet til en grunnleggende PDA.

Super Game Boy 

Super Game Boy var en innstikkskassett for Super Nintendo Entertainment System som gjorde det mulig å spille Game Boy spill på TV. De svart-hvite spillene ville få farger ved å angi farger til hver av de fire gråtonene. En oppfølging var Super Game Boy 2 (primært sluppet i Japan, men kunne skaffes til veie i USA også) som hadde flere farger, rammer og en linkport for multiplayerspill.

Game Boy Player 

På samme måte som Super Game Boy gjorde Game Boy Player det mulig å spille Game Boy og Game Boy Advance spill på Nintendo GameCube. Den brukte den samme fargepaletten som fantes i kassetten i stedet for å fargelegge spillene.

Game Boy Advance Wireless Adapter

Game Boy ExChanger (GBX) 
Den uoffisielle GBX-enheten, produsert av Bung Enterprises Ltd var den best kjent sikkerhetskopieringsenheten for Game Boy og Game Boy Color-spill. Enheten ble satt inn i parallellporten på en PC og gjorde det mulig å kopiere data fra ROM og SRAM fra kassetten til datamaskinen i tillegg til å overskrive flashkassetter for å spille kopier av Game Boy-spill.

Se også 
 Liste over Game Boy-spill
 Liste over Game Boy Color-spill
 Liste over Game Boy Advance-spill
Game & Watch
 Nintendo DS
 Nintendo DS Lite
 Nintendo DSi
 Nintendo 3DS

Andre fakta 

 I Nintendos store senter i New York, kjent som Nintendo World, oppbevares en Game Boy som ble skadet under et bombeangrep i Gulfkrigen. Dekslet smeltet, men konsollen fungerer fremdeles.

Eksterne lenker 
 
 Gamer.no  (aksessert 30. august 2005)
 Nintendo Database

Game Boy